(காதி கிராம தொழில்கள் ஆணை குழு) ஒரு எரிச்சாண வாயுகலத்தினை வடிவமைத்தார்.நிலத்தடி சேமிப்புகலமும் செரிப்பானும் கொண்ட இந்த அமைப்பில், எரிபொருள் மூலம் (நீருடன் கலந்து உள்ளிடப்படுவதால்) வெள்ள அளவை கட்டுபடுத்தும் அமைப்புகள் ஓஸ்மானியா பல்கலைகழக தொழில்நுட்ப ஆராய்ச்சியாளர்களால் 1950களில் சேர்க்கப்பட்டன. ஓஸ்மானிய பல்கலைகழகத்தின் இக்கலன் கிராம லட்சுமி என பெயரிடப்பட்டது. இந்திய கிராமங்களில் பயன்படுத்த தக்க வகையில் வடிவமைக்கப்பட்ட குறைந்த விலை சாண எரிவாயு கலன் ‘கிராம லட்சுமி ‘யே. 1950 முதல் 1972 வரை இத்தொழில்நுட்பத்தை மேலும் குறிப்பிட்ட கிராமங்கள் சார்ந்து பரவ வைப்பதில் ஆர்வம் காட்டிய அமைப்புகளில் முக்கியமானவை கொல்கத்தாவின் ஸ்ரீ ராமகிருஷ்ண மிஷனும் ஜோத்பூரின் காதி பிரதிஷ்டானும். இதே காலகட்டத்தில் இந்திய விவசாய ஆராய்ச்சி கழகம் 12 எரிசாணவாயு கலன்களை பாரதத்தின் வெவ்வேறு பகுதிகளில் இலவசமாக கட்டிகொடுத்தது. கிராம சமுதாயங்கள் இத்தொழில்நுட்பத்தை ஏற்பது குறித்து இக்கழகம் மேற்கொண்ட ஆய்வு இத்தொழில்நுட்பம் அதன் மிக்க பயன் உள்ள தன்மையால் எளிதாக ஏற்றுக்கொள்ளப்படும் என முடிவு தெரிவித்தது. இதேகால கட்டத்தில் பாரத அரசின் பொருளாதார திட்ட அமைப்பின் கிராம ஆற்றல் பயன்பாட்டு மேம்பாட்டின் முழு கவனமும் கிராமங்களுக்கு மின்சாரஇணைப்பு வழங்கல் குறித்ததாக இருந்தது. 1965, ‘ 67 கால கட்டத்தில் ஏற்பட்ட வறட்சி பாரதம் உணவு உற்பத்தியில் தன்னிறைவு அடைவதன் அவசியத்தை ஆட்சியாளர்களுக்கு உணர்த்தியது. 1960களின் இறுதியில் அதிக விளைச்சல் தரும் விதைகள் அறிமுகப்படுத்தப்பட்டன. மின்சாரம் சார்ந்த நிலத்தடி நீர் பயன்பாடு விவசாயத்தில் முதன்மை பெற்றது. இக்காலகட்டத்தில் மையப்படுத்தப்பட்ட மின்னாற்றல் பயன்பாடுதான் கிராம வளர்ச்சி குறித்த திட்டமிடுதலில் முக்கிய பங்கு வகித்தது. 1973 இல் மேற்கு ஆசிய பிரச்சனைகள் எழுந்தன. பெட்ரோலிய ஏற்றுமதி நாடுகளின் சங்கம் உருவாக்கிய நெருக்கடியின் பாதிப்பு பாரத கிராமங்களின் ஆற்றல் குறித்த திட்டமிடலை பாதித்தது. ‘ இவ்வாறாக பல ஆண்டுகள் ஆட்சியாளர்களால் கவனிக்கப்படாத எரிசாண வாயு தொழில்நுட்பம் மீண்டும் அவர்களின் கவனத்தை கவர்ந்தது எனில் அதற்கு இந்த பெட்ரோலிய இறக்குமதி சிக்கலுக்குதான் நன்றி சொல்லவேண்டும் ‘ என்கின்றனர் பிரசாத் மற்றும் ரெட்டி (Economic Political Weekly August, 1974). 1975 இல் அகில் இந்திய ஒருங்கிணைக்கப்பட்ட எரிசாண வாயு செயல்திட்டம் உருவாக்கப்பட்டது. 1978 இல் கோபார் வாயு ஆராய்ச்சி மையத்தில் (உத்தர் பிரதேசம்) நிலைத்த அரைகோள கூரை (Fixed Dome) வடிவ ‘ஜனதா ‘ எரிசாண வாயுகலன் உருவாக்கப்பட்டது. 1980-81 இல் எரிசாண வாயு செயல்திட்டம் அரசின் பொருளாதார திட்ட அமைப்பில் இணைக்கப்பட்டது. 1981 இல் தேசிய எரிசாணவாயு பயன்பாட்டு மேம்பாடு செயல்திட்டம் உருவாக்கப்பட்டது(NPBD: National Programme for Biogas Dvelopment). NPBD 1985 முதல் 1990 வரை ஆறு கலன் அமைப்புகளை ஏற்று பிரபலப்படுத்தியுள்ளது. அவையாவன்: